***Ieinteresētajiem piegādātājiem***

***Jautājumi un atbildes par atklātu konkursu “Rīgas ielas (daļas) rekonstrukcija ar gājēju ietvi, veloceliņu, ielas apgaismojumu un lietus ūdens kanalizāciju Rīgas ielā (no Rīgas ielas 20 līdz robežai ar Olaines novadu), Baložos” (ID Nr.ĶND/2015/1-1):***

**1. Jautājums:** **Nolikuma 12.9.punktā ir noteikta dokumentu kopiju apliecināšanas kārtība, nolikuma 12.10.punktā – dokumentu tulkojumu pareizības apliecināšanas kārtība. Savukārt Publisko iepirkumu likuma 33.panta 7.daļā teikts, ka iesniedzot piedāvājumu vai pieteikumu, kandidāts vai piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots. Vai pasūtītājs atzīs par derīgu pretendenta piedāvājumu, ja dokumentu atvasinājumi un tulkojumi tiks apliecināti ar vienu apliecinājumu un piedāvājums tiks caurauklots?**

**ATBILDE:** Jā, Pasūtītājs šādu pretendenta piedāvājumu atzīs par derīgu.

**2. Jautājums:** Nolikuma 15.1.3.punktā ir noteikts papildus iesniegt pieredzes sarakstā minēto objektu pieņemšanas – nodošanas aktu kopijas un aktu par objekta pieņemšanu ekspluatācijā kopijas. Vēršam uzmanību, ka objektus nodod vai nu ar darbu pieņemšanas – nodošanas aktu vai aktu par objekta pieņemšanu ekspluatācijā. Lūdzam precizēt, kādi divi dokumenti jāiesniedz par norādītajiem objektiem?

**ATBILDE:** Ķekavas novada pašvaldības Iepirkumu komisija, turpmāk – Iepirkumu komisija, ir veikusi grozījumus atklāta konkursa “Rīgas ielas (daļas) rekonstrukcija ar gājēju ietvi, veloceliņu, ielas apgaismojumu un lietus ūdens kanalizāciju Rīgas ielā (no Rīgas ielas 20 līdz robežai ar Olaines novadu), Baložos” (ID Nr.ĶND/2015/1-1), turpmāk – Konkurss, nolikumā, un precizējusi Konkursa nolikuma 15.1.3. apakšpunktu.

**3. Jautājums:** Nolikuma 15.1.5.punktā teikts, ka jāiesniedz informācija par speciālistiem atbilstoši 14.4.2.punktā minētajam uzskaitījumam. Savukārt nolikuma 14.4.1.punktā teikts, ka pretendenta rīcībā ir jābūt 1) sertificētam speciālistam ceļu būvdarbu vadīšanā (atbildīgais būvdarbu vadītājs); 14.4.2.punktā minēts – 2) būvdarbu vadītājs (būvinženieris), 14.4.2.4. punktā minēts – 3) atbildīgā persona par darba drošību; nolikuma14.4.3.punktā – 4) projektu vadītājs. Lūdzam precizēt, cik speciālisti ir nepieciešami līguma izpildei un kuri jāuzrāda III nodaļas 3.formā?

**ATBILDE:** Iepirkumu komisija ir veikusi grozījumus Konkursa nolikumā un precizējusi 14.4. līdz 14.4.3.apakšpunktus.

**4. Jautājums:** Vai piedāvāto būvdarbu vadītāju vai projektu vadītāju drīkst uzrādīt arī kā atbildīgo personu par darba drošību?

**ATBILDE:** Jā, drīkst, ja šai personai ir atbilstoši sertifikāti.

**5. Jautājums:** Nolikuma 15.1.8.punktā teikts, ka jāiesniedz apakšuzņēmēju apliecinājumi saskaņā ar nolikuma 15.8.punktu. Nolikuma 15.8.punktā ir norādīta kārtība, kādā ir jāiesniedz atlases dokumenti personu apvienības gadījumā. Lūdzam precizēt nolikuma 15.1.8.punktu?

**ATBILDE:** Iepirkumu komisija ir veikusi grozījumus Konkursa nolikumā un precizējusi 15.1.8.apakšpunktu.

**6. Jautājums:** Nolikuma 15.1.11.punktā teikts pievienot auditētus finanšu pārskatus par 2012., 2013. un 2014.gadu. Likumdošana paredz 2014.gada finanšu pārskatu auditēt un iesniegt līdz 2015.gada 30.aprīlim vai 31.jūlijam. Vai pretendents būs izpildījis nolikuma 15.1.11.punktu prasību par 2014.gadu iesniedzot operatīvo bilanci?

**ATBILDE:** Par 2012. un 2013.gadu jāiesniedz auditēti finanšu pārskati, par 2014.gadu drīkst iesniegt operatīvo bilanci.

**7. Jautājums:** Nolikuma Tehniskās specifikācijas 1.5.3.punktā ir prasība iesniegt kvalitātes nodrošināšanas plānu, 1.5.7.punktā – darba aizsardzības pasākumu plānu, 1.5.9.punktā – vides aizsardzības pasākuma apralstu. Ja uzņēmumā ir ieviesta Kvalitātes vadības sistēma, Arodveselības un darba drošuma pārvaldības sistēma, Vides pārvaldības sistēma, par ko attiecīgi ir saņemti sertifikāti ISO9001:2009, OHSAS18001:2007, ISO14001:2005, vai pretendents būs izpildījis nolikuma prasības, ja aprakstu vietā iesniegs minēto sertifikātu kopijas?

**ATBILDE:** Jā, šādā gadījumā pretendents būs izpildījis nolikuma prasības.

**8. Jautājums:** Nolikuma Tehniskās specifikācijas 1.5.11.punktā teikts, ka jāiesniedz būvdarbos izmantojamo materiālu atbilstību apliecinošu dokumentu kopijas. Pieredze rāda, ka pasūtītāji parasti lūdz iesniegt tikai galveno būvmateriālu atbilstības dokumentus, kā arī nosauc šos materiālus, lai pretendenti iesniegtu vienādus piedāvājumus. Lūdzam norādīt, par kuriem būvdarbos izmantojamiem materiāliem ir jāiesniedz atbilstību apliecinošu dokumentu kopijas?

**ATBILDE:** Būvdarbos izmantojamo materiālu atbilstību apliecinošu dokumentu kopijas jāiesniedz par visiem materiāliem.

**9. Jautājums:** Tāmes pozīcija 3.10: “Aukstā pārstrāde bez saistvielu pievienošanas 20 cm biezumā – 3050 m2. Pēc rasējumiem var saprast, ka tā veicama 20 cm biezumā. Lūdzam Jūs apstiprināt, ka aukstā pārstrāde veicama 20 cm biezumā bez saistvielas un arī bez jauna minerālā materiāla pievienošanas?

**ATBILDE:** Apstiprinām, ka aukstā pārstrāde veicama 20 cm biezumā bez saistvielas un arī bez jauna minerālā materiāla pievienošanas.